《外姊赵夫人智量》
宋代·吕本中

故人前去冢累累，为恨为忧未肯归。从有青山可藏骨，却无红泪与沾衣。

饶三笑汝参禅误，晁四怜渠祝发非。犹胜同侪二三子，枉随秋草闭斜晖。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。